text: তেলের মূল্য নিয়ন্ত্রণে বাইডেনের কার্যকরি পদক্ষেপ - ইনসাফ
  তেলের মূল্য নিয়ন্ত্রণে বাইডেনের কার্যকরি পদক্ষেপ
  আমেরিকায় প্রতিনিয়ত নিত্যপ্রয়োজনীয় দ্রব্যমূল্যের মূল্য বেড়েই চলছে। বিশেষ করে তেল এবং গ্যাসের বাড়তি দাম বেশ ভোগাচ্ছে আমেরিকার সাধারণ জনতাকে। তবে, তেল এবং গ্যাসের দাম সাধ্যের মধ্যে ধরে রাখতে এবার বাইডেন সরকার দেশটির নিজস্ব ভাণ্ডার থেকে পাঁচ কোটি ব্যারেল তেল বাজারে ছাড়ার সিদ্ধান্ত নিয়েছে।
  মঙ্গলবার (২৩ নভেম্বর) টুইটারে বাইডেন এই তথ্য জানিয়েছেন।
  তিনি লিখেছেন, আমেরিকান পরিবারদের জন্য তেল ও গ্যাসের দাম কমাতে এ পদক্ষেপের কথা আজ ঘোষণা করছি। আমেরিকাবাসীর জন্য কৌশলগত মজুত থেকে পাঁচ কোটি ব্যারেল তেল ছাড়বে জ্বালানি মন্ত্রণালয়, যাতে তেল ও গ্যাসের দাম কমানো যায়।
  বাইডেনের এ সিদ্ধান্তকে ইতিবাচক হিসেবেই দেখছে সংশ্লিষ্টরা। এতে জ্বালানি তেলের দাম কমবে বলে আশা করছে দেশটির অর্থনীতি বিশ্লেষকরা।